Frp-politiker Sylvi Listhaug valgte tirsdag morgen å trekke seg som justisminister.

– Etter samråd med min lege i går kveld, har jeg besluttet å trekke meg. De siste dagers hardkjør har gått ut over min helse. Kroppen tålte ikke påkjenningen av å si unnskyld, sier Listhaug.

Ifølge Listhaug ga den medisinske undersøkelsen henne få valg.

– Jeg ville ikke tålt en unnskyldning til. Hadde jeg sagt det og ment det, kunne hjertet mitt begynt å slå igjen.

Har fått mye støtte

Den omstridte politikeren sier hun har fått mye støtte og er rørt over alle drapstruslene mot Jonas Gahr Støre.

– Dette er viktig for meg å understreke: Jeg tar sterk avstand fra alle trusler fra rasistiske og nazistiske organisasjoner. Men jeg føler meg trygg på at de fleste truslene kommer fra vanlige kvinner og menn som er bekymret for landet sitt.

Hjem og feire påske

Nå skal hun hjem til familien og etter hvert feire påske.

– Jeg skal først og fremst hvile og gjøre anti-unnskyldningsøvelser. Ellers blir det blir fint å minnes dagene da Jesus stod opp igjen etter å ha blitt drept av Arbeiderpartiet.

– Og så skal jeg avholde et rosetog til minne om min ministerperiode. Det gjør fremdeles vondt å tenke på at jeg ble 22. julis første offer.